So ‘n week of wat gelede het ek ‘n klip in die bos gegooi rondom die idee van ‘n volkstaat vir die Afrikaner op die webblad LitNet, wat gewoonlik deur liberale of linkse briefskrywers oorheers word.
Reaksie het nie uitgebly nie en in die aanloop tot die huidige verkiesing is dit waarskynlik die enigste politieke debat wat daar tans gevoer word.Ek het verwag dat die opponente van ‘n volkstaat hulle op beginsels soos die eenheid van die Mzanziese nasie sou beroep, of die Afrikaner se morele agterstand by die res van die bevolking wat maak dat hy “verdrukking verdien”.
Tot my uiterste verbasing argumenteer die meeste teenstanders van die volkstaat vanuit die hoek van “mag is reg” en vind hulle die huidige bestel selfregverdigend: omdat die ANC die hef in die hand het, mag hy aan die Afrikaner voorskryf wat hy wil, hetsy op die gebied van taal en kultuur, hetsy deur rassewetgewing wat ons ekonomiese, opvoedings- en sportkanse beperk.